Pleenumi lõppdokumendis nõuti eesti keelele ja kultuurile eristaatuse andmist Eesti territooriumil, immigratsiooni tõkestamist, Eesti kodakondsuse kehtestamist ja muid eesti rahvusele oma  kodumaal peremeheõigusi andvaid asju. Samuti nõuti nõukogude režiimi massirepressioonide kuulutamist ebaseaduslikuks ja väideti, et ühiskonnas avalduvates pingetes ei ole süüdi mitte välispropaganda ja dissidendid, vaid Eesti NSV kommunistide juht Karl Vaino.